open-index/open-wikipedia-markdown huggingface dataset:
Venla Hellstedt

**Venla Hellstedt** on suomalainen elokuvatuottaja, joka on tuottanut sekä dokumentti- että fiktioelokuvia.

Venla Hellstedt opiskeli kirjallisuutta ja elokuvaa Lontoossa ja suoritti sosiaaliantropologian maisterin tutkinnon London School of Economicsissa. Hän työskenteli Iso-Britanniassa useissa dokumentti-, draama- ja uutistuotannoissa BBC:lle, ITV:lle ja Discovery Channelille.

Hellstedt palasi Suomeen 2009 ja työskenteli alkuu Art Filmsillä ja dokumenttielokuviin keskittyneessä Illumessa, kunnes hän siirtyi tuottajaksi ja yhdeksi omistajista Tuffi Filmsiin 2016. Hellstedt siirtyi Dionysos Filmsiin tuottajaksi vuoden 2024 alusta.

Dokumenttielokuvan Häätanssi voitti Locarnon elokuvajuhlien dokumenttisarjassa Zonta Club Locarno -palkinnon. Hellstedtin yhdessä Elli Toivoniemen kanssa tuottama Hölmö nuori sydän voitti kristallikarhu-palkinnon Berliinin elokuvajuhlien Generation 14+ -sarjassa. Elli Toivoniemen kanssa tuotettu Seurapeli sai sekä parhaan käsikirjoituksen Jussi-palkinnon että parhaan miessivuosan Jussi-palkinnon.

Hellstedtin tuottamat dokumenttielokuvan Ompelijatar ja Hobbyhorse Revolution ovat voittaneet parhaan dokumenttielokuvan Jussi-palkinnon. Hobbyhorse Revolution palkittiin myös Tampereen elokuvajuhlilla sekä Risto Jarva -palkinnolla että yli 30-minuuttisten pääpalkinnolla.

Hellstedt on European Film Academyn jäsen ja hän on käynyt mm. EAVE Producers’ Workshop ja Crossing Borders tuottaja -koulutukset.

## Valikoitu filmografia
*2023: *[[Neljä pientä aikuista]]* (fiktio, tuottaja)
*2023: *[[Siskoni (elokuva)|Siskoni]]* (fiktio, yhteistuottaja)
*2022: *[[Two Kids a Day]]* (dokumentti, yhteistuottaja)
*2022: *[[African Moot]]* (dokumentti, tuottaja)
*2022: *[[Eläinoikeusjuttu]]* (dokumentti, tuottaja)
*2021: *[[Meren tuomat]]* (dokumentti, tuottaja)
*2021: *[[Sihja – kapinaa ilmassa]]* (fiktio, tuottaja)
*2020: *[[Orkesterin edessä]]* (dokumentti, tuottaja)
*2019: *[[Seurapeli]]* (fiktio, tuottaja)
*2019: *[[Pariisin prinssi]]* (dokumentti, tuottaja)
*2018: *[[Hölmö nuori sydän]]* (fiktio, tuottaja)
*2017: *[[Hobbyhorse Revolution]]* (dokumentti, tuottaja)
*2016: *[[Kesäni sudenkorentona]]* (dokumentti, tuottaja)
*2015: *[[Ompelijatar (elokuva)|Ompelijatar]]* (dokumentti, tuottaja)
*2014: *[[Monsterimies]]* (dokumentti, tuottaja)
*2012: *[[Häätanssi (vuoden 2013 elokuva)|Häätanssi]]* (dokumentti, tuottaja)
*2012: *Sanansaattaja* (dokumentti, tuottaja)
*2012: *[[Rotuerottelun perintö]]* (dokumentti, tuottaja)
*2011: *[[Lastuja – taiteilijasuvun vuosisata|Lastuja - taiteilijasuvun vuosisata]]* (dokumentti, apulaistuottaja)
*2011: *[[Jäämarssi]]* (dokumentti, tuottaja)
*2009: *[[Magneettimies]]* (dokumentti, apulaistuottaja)

## Lähteet

## Aiheesta muualla
* Adventures in Producing: Venla Hellstedt (Youtube)
Michael Alpers

**Michael Philip Alpers** (21. elokuuta 1934 Adelaide – 3. joulukuuta 2024 Perth) oli australialainen lääketieteellinen tutkija.

Alpers opiskeli alun perin matemaattista fysiikkaa Adelaiden yliopistossa ja sai kandidaatin arvon. Hän aloitti Cambridgen yliopistossa lääketieteen opinnot ja valmistui sieltä maisterin arvolla vuonna 1957. Hän jatkoi lääketieteellisiä opintojaan Adelaiden yliopistossa, josta hän valmistui vuonna 1961. Alpers luki vuonna 1957 *[[The Advertiser]]ista* raportin Papua-Uudessa-Guineassa ilmenneestä kuru-sairaudesta. Vuonna 1961 hän lähti kurun esiintymisalueelle Papua-Uuteen-Guineaan ja tapasi sairautta vuosien ajan tutkineen Carleton Gajdusekin. Alpers keräsi näytteitä kuruun kuolleiden aivokudoksista ja jatkoi tutkimuksia Yhdysvalloissa vuosina 1964–1967. Hän oli vuosina 1968–1976 tutkijana Länsi-Australian yliopiston mikrobiologian laitoksella ja teki tänä aikana vuosittaisia kenttämatkoja Papua-Uuteen-Guineaan. Alpers oli yksi tutkijoista, jotka totesivat kurun ja rituaalisen ihmissyönnin välisen kausaalisen yhteyden. Kuru levisi aivojen syömisen välityksellä ja oli forekansan edustajien mukaan ilmaantunut 1910-luvulla. Vuonna 1970 Alpers esitti kurun alkuperän olleen yhdessä sporadisessa Creutzfeldt-Jakobin taudin tapauksessa.

Alpers johti vuosina 1977–2000 Papua-Uuden-Guinean lääketieteellistä tutkimusinstituuttia. Tämän jälkeen hän toimi Curtinin yliopiston kansainvälisen terveyden John Curtin -professorina. Hän työskenteli myös University College Londonin lääketieteellisen tutkimusneuvoston prioniyksikössä. Alpers perusti *Papua New Guinea Medical Journal* -lehden. Ilmeisesti viimeinen kurun aiheuttama kuolema sattui vuonna 2009. Alpers tutki huhuttua kurutapausta vielä myöhemmin, mutta sairaus osoittautui Parkinsonin taudiksi. Alpersin kuru-tarkkailuohjelma suljettiin vuonna 2012. Alpers sai vuonna 2005 Australian ritarikunnan upseerin arvon ja vuonna 2008 Melanesian tähden ritarikunnan *Companion*-arvon. Hänestä tehtiin Royal Societyn jäsen vuonna 2008 ja Australian Academy of Sciencen jäsen vuonna 2012. Hän sai Adelaiden yliopistosta kunniatohtorin arvon vuonna 2012. Alpersin elämänkumppani oli professori Deborah Lehmann. Alpersin työtä kurun parissa on käsitelty useissa kirjoissa ja elokuvissa.

## Lähteet
Active Club Finland

**Active Club Finland** on kansallisradikaali, valkoiseen nationalismiin ja rasismiin perustuvien paikallisten kerhojen verkosto, joka toimii Suomessa. Se on osa isompaa Active clubien kokonaisuutta, jonka idea lähti yhdysvaltalaiselta uusnatsilta Robert Rundolta. Rundo matkusteli 2010-luvun aikana useissa Itä-Euroopan maissa ja kiinnitti huomiota siellä esiintyneeseen riskikannattajakulttuuriin, jonka hän koki puuttuvan omasta kotimaastaan. Rundon inspiraatiosta ympäri länsimaita alettiin perustamaan kamppailulajeihin perustuvia paikalliskerhoja 2021 lähtien. Suomeen toiminta levisi 2023, kun ensimmäiset paikalliskerhot perustettiin Uudellemaalle ja Tampereelle.

Active Club Finland markkinoi itseään viestipalvelu X:n ja Telegramin kautta. Niissä kerhot julkaisevat kuvia ja videoita menneistä tapahtumistaan ja tiedottavat tulevista. Verkoston toiminta on anonyymia, koska verkoston mukaan Suomen viranomaiset ja media ovat heitä kohtaan vihamielisiä. Suojelupoliisin mukaan järjestön toiminta on ekstremististä ja uhkaa yleistä järjestystä ja turvallisuutta.

Active Club Finlandin toimintaan kuuluu urheiluharjoittelu ja eri tason metapoliittinen aktivismi. Urheiluun liittyvää toimintaa paikalliskerhot ovat järjestäneet mahdollisuuksien mukaan niin ulkoliikuntapaikoilla kuin sisätiloissa. Metapoliittiseen aktivismiin kuuluu muun muassa poliittisen viestin sisältävien tarrojen levittäminen, poliittisen vastustajan materiaalin poistaminen ja laittomat graffitit. Kerhon oman kannan mukaan katukuva tulee ottaa haltuun, jos tavoitteena on kulttuurinen muutos.

Verkosto on pyrkinyt rekrytoimaan toimintaansa erityisesti alaikäisiä ja nuoria miehiä. Tutkija Tommi Kotosen mukaan kerhojen toiminnallisuus ja estetiikka voivat vedota nuoriin paremmin kuin ideologisempi painotus.

## Maailmankuva
Active Club Finland kuvailee itseään ”kansallisradikaaliksi” ja valkoista nationalismia kannattavaksi. Yhdysvalloissa verkosto on yhdistetty valkoiseen ylivaltaan ja rasismiin, joka liittyy myös äärioikeistoa tutkineen Tommi Kotosen mukaan Suomen verkoston toimintaan. Kotonen kertoo, että ryhmä ei poikkea merkittävästi valkoista ylivaltaa ajavista ryhmittymistä. ”Tässä on selviä yhtymäkohtia äärioikeiston, valkoisen rodun puolustamisen ja kansallissosialismin näkökulmasta” Kotonen kuvaa ryhmää. Verkoston oman kannan mukaan Active Club Finlandin tavoite on saada aikaan kansallismielinen kulttuurillinen muutos suomalaisissa nuorissa ja kasvattaa ”soturihenkeä”. Poliittisissa kysymyksissä verkosto sanoo vastustavansa maahanmuuttoa, globalismia ja määrittelee itsensä kolmannen tien mukaan perinteisen vasemmiston ja oikeiston ulkopuolelle.

## Lähteet
4060 Deipylos

**4060 Deipylos (1987 YT1)** on suuri asteroidi, joka luokitellaan Troijalaisiin asteroideihin. Asteroidi kiertää Aurinkoa lähimmillään  astronomisen yksikön päästä ja etäisimmillään  astronomisen yksikön päässä samalla kiertoradalla Jupiterin kanssa. Asteroidi kiertää Auringon ympäri  (noin ). Asteroidi on läpimitaltaan  ja sen pyörähdysaika akselin ympäri on .

## Lähteet
Josh Sargent

**Joshua Thomas Sargent** (s. 20. helmikuuta 2000 O’Fallon, Missouri) on yhdysvaltalainen jalkapalloilija, joka pelaa hyökkääjän pelipaikalla. Hän on oikeajalkainen ja pituudeltaan 185-senttimetrinen. Sargent on edustanut seuratasolla vuodesta 2021 Englannin mestaruussarjassa pelaavaa Norwich Cityä. Hän kuuluu myös Yhdysvaltain maajoukkueeseen.

Sargent edusti ensimmäistä kertaa ammattilaisena Werder Bremenin edustusjoukkueessa vuosina 2019–2021. Hän pelasi siinä kaikki kilpailut mukaan luettuina 83 ottelua, joissa hän teki 15 ja syötti yhdeksän maalia. Hän pelasi Bundesliigassa 70 ottelua. Niissä hän viimeisteli 11 ja syötti kuusi osumaa.

Sargent edusti Yhdysvaltain alle 15-, alle 17-, alle 20- ja alle 23-vuotiaiden maajoukkueita. Hän pelasi ensimmäistä kertaa edustusjoukkueessa toukokuussa 2018 ystävyysottelussa Boliviaa vastaan. Hän pelasi kolmessa ottelussa vuoden 2022 MM-kilpailuissa. Lisäksi hän pelasi hetken aikaa kahdessa ottelussa kahta vuotta myöhemmin pidetyssä Copa Américassa. Sargent on pelannut syyskuuhun 2025 mennessä 29 virallista A-maaottelua ja
tehnyt niissä viisi maalia.

## Lähteet

## Aiheesta muualla
4061 Martelli

**4061 Martelli (1988 FF3)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

## Lähteet
Gabonin parlamenttivaalit 2025

**[[Gabon]]in parlamenttivaalit 2025** järjestettiin 27. syyskuuta. Niissä valittiin koko 145-paikkainen kansalliskokous. Kyseessä olivat ensimmäiset vaalit vuonna 2023 tapahtuneen sotilasvallankaappauksen jälkeen. Vaaleissa maa oli jaettu vaalipiireihin, joilta kustakin valittiin yksi edustaja kahden kierroksen enemmistövaalilla. Samalla järjestettiin paikallisvaalit, jotka vaikuttivat myöhemmin välillisesti senaatin kokoonpanoon.

Alustavien tulosten mukaan presidentti Oligui Ngueman uusi puolue Union démocratique des bâtisseurs (UDB) oli selvässä johdossa. Toinen kierros järjestettiin 11. lokakuuta.

Toisen kierroksen jälkeen UDB:lla oli 101 paikkaa. Toiseksi eniten paikkoja (15) oli Gabonin demokraattisella puolueella. Kahdeksassa vaalipiirissä toisen kierroksen tulokset mitätöitiin ja uusintaäänestys järjestettiin 18. lokakuuta.

Lopullisten tulosten mukaan UDB sai 102 paikkaa, Gabonin demokraattinen puolue 16, muut puolueet 12 ja sitoutumattomia valittiin 10.

## Lähteet
Jahn Teigen

**Jahn Teigen** (27. syyskuuta 1949 Tønsberg – 24. helmikuuta 2020 Ystad) oli norjalainen muusikko. Hän tuli tunnetuksi yhtyeistä Popol Ace ja Prima Vera sekä sooloartistina. Teigen edusti Norjaa Eurovision laulukilpailussa vuosina 1978, 1982 ja 1983. Hän myös juonsi televisio-ohjelmia. 
## Lähteet

## Aiheesta muualla
Lina Leandersson

**Lina Leandersson** (s. 27. syyskuuta 1995) on ruotsalainen näyttelijä. Hän tuli kuuluisaksi 13-vuotiaana esikoisroolistaan ''Ystävät hämärän jälkeen'' -elokuvassa. Sen jälkeen hän on näytellyt muun muassa Sofia Norlinin ohjaamassa elokuvassa *Ömheten* (2013).
## Lähteet

## Aiheesta muualla
Paul Scherrer

**Paul Scherrer** (3. helmikuuta 1890 – 25. syyskuuta 1969) oli sveitsiläinen fyysikko, joka teki yhteistyötä Peter Debyen kanssa röntgendiffraktioanalyysin menetelmän kehittämisessä. Hän tuli tunnetuksi Scherrerin yhtälöstä.

## Koulutus
Vuonna 1912 Scherrer vietti yhden lukukauden Königsbergin yliopistossa ja jatkoi opintojaan Göttingenin yliopistossa, josta hän valmistui tohtoriksi tutkien Faradayn efektiä vety­molekyylissä.

Scherrer toimi ETH Zürichin fysiikan instituutissa fysiikan professorina vuosina 1916–1960 ja johtajana vuosina 1920–1960.

## Ura
ETH Zürich nimitti Scherrerin kokeellisen fysiikan professoriksi vuonna 1920, 30-vuotiaana. Vuonna 1925 hän järjesti ensimmäisen kansainvälisen fyysikoiden konferenssin ensimmäisen maailmansodan jälkeen. Hänestä tuli ETH:n fysiikan instituutin johtaja vuonna 1927, ja hän suuntasi instituutin tutkimuksen ydinfysiikan alalle, joka oli tuolloin vielä kehittymässä. Ensimmäinen syklotroni ETH Zürichissä rakennettiin hänen johdollaan vuonna 1940. Hänet nimitettiin Sveitsin ydinenergialautakunnan puheenjohtajaksi vuonna 1946.

Scherrerin kyvyt ja ennakointikyky johtivat tiiviin aineen fysiikan, hiukkasfysiikan ja elektroniikan uusien alojen varhaiseen kehitykseen, mikä merkittävästi edisti Sveitsin yliopistojen tutkimuksen korkeaa tasoa. Vuonna 1960, 40 vuoden työskentelyn jälkeen ETH Zürichissä, Scherrer jäi eläkkeelle ja otti opetusviran Baselissa. Hän kuoli vuonna 1969 ratsastusonnettomuuden seurauksena.

### Scherrerin yhtälö
Scherrer-yhtälö antaa arvion kiteisen hiukkasen tai kristalliteetin koosta röntgendiffraktiokuvasta.

D = \frac{K \lambda}{\beta \cos \theta}


Jossa K on scherrerin vakio, λ on röntgensäteen aallonpituus, β on huipun leveys puolessa korkeudessa (FWHM), radiaaneina ja θ on Braggin kulma.

### Marcel Benoist Prize
Vuonna 1943 Scherrerille myönnettiin Marcel Benoist Prize. 

"Palkinto myönnettiin tunnustuksena hänen mestarillisesta tavastaan ​​suorittaa tutkimusta laitoksessaan ja kahden kide- ja ydinfysiikan alan tutkimuksen mahdollistamisesta sekä työstään syklotronin erittäin monimutkaisen rakenteen täydellistämiseksi. Syklotroni valmistui vuonna 1943. Tämä laite oli ensiarvoisen tärkeä tieteelle yleensä ja erityisesti ihmiselämälle*."*

## Lähteet
Antti Oulasvirta

**Antti Oulasvirta** (s. 1979) on suomalainen kognitiotieteilijä (PsyT), joka työskentelee käyttöliittymien ja käytettävyyden professorina Aalto-yliopistossa.

Oulasvirta väitteli Helsingin yliopistossa psykologian alalta, ja tutki opinnäytteessään keskeytysten ja häiriöiden vaikutusta ihmisen työmuistin toimintaan vuorovaikutustilanteessa tietokoneen kanssa. Englanninkielinen väitöskirjatyö (2006) oli otsikoitu *Studies of working memory in interrupted human-computer interaction*. Hänen väitöskirjatutkimustaan ohjasi professori Pertti Saariluoma.

(kesken) 

Oulasvirta on työurallaan ollut voittamassa useita merkittäviä tutkimusrahoituksia työlleen. Näitä ovat muun muassa usean miljoonan euron Euroopan tutkimusneuvoston hankerahoitukset (ERC Starting Grant 2014 ja ERC Advanced Grant 2024).
 

## Teoksia
*  
*  
*  

## Lähteet

## Aiheesta muualla
* Antti Oulasvirta Google Scholarissa  (google.com)
* Human Computer Interaction  (aalto.fi)
* Antti Oulasvirta  (aalto.fi)
* https://techfinland100.fi/7-antti-oulasvirta/ Antti Oulasvirta: matematiikan yllättävin sovellus on ihminen itse (Sata tarinaa matematiikasta, 30.3.2017)] (techfinland100.fi)
(15883) 1997 CR29

**(15883) 1997 CR29** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Kohde luokitellaan cubewanoihin.

## Lähteet
Anna N. Żytkow

**Anna N. Żytkow** (s. 1947) on puolalainen tähtitieteilijä. Hän työskentelee Cambridgen yliopistossa ja hän on tunnettu erityisesti Thorne–Żytkow-luokan tähdistä Kip Thornen kanssa.

## Lähteet
Hille Koskela

**Hille Koskela** (s. 1964) on suomalainen kaupunkimaantieteen dosentti ja akatemiatutkija, joka toimii Turun yliopiston maantieteen ja geologian laitoksen professorina. Hänen tutkimuksensa keskittyvät kaupunkimaantieteeseen, tilan sosiaaliseen rakentumiseen, kaupunkien turvallisuuspolitiikkaan, tunteiden maantieteeseen sekä valvontatutkimukseen. Koskela on myös aktiivisesti mukana kansainvälisissä tiedeyhteisöissä ja toimii useiden tiedelehtien, kuten *Crime, Media, Culture*, *ACME: An International E-Journal for Critical Geographies* ja *Antipode: A Radical Journal of Geography*, toimituskunnissa.

## Tutkimustyö ja kirjallisuus
Koskelan tunnetuin teos, *Pelkokierre: Pelon politiikka, turvamarkkinat ja kamppailu kaupunkitilasta*, sai vuonna 2010 Vuoden tiedekirja -kunniamaininnan. Kirjassa Koskela tarkastelee, miten pelon paikat syntyvät arjen käytäntöjen ja kulttuuristen rakenteiden kautta. Hän esittää kriittisen analyysin yhteiskunnasta, joka pyrkii pakonomaisesti turvallisuuteen, mikä hänen mukaansa johtaa uuden pelon, eriarvoisuuden, suvaitsemattomuuden ja taloudellisesti kyseenalaisten rakenteiden syntymiseen. Koskela on myös kehittänyt käsitteen "pelon geometria", joka kuvaa, miten pelon kokemiseen tietyissä paikoissa vaikuttavat tilan avoimuus, julkisuus, ihmisten määrä sekä paikkaan liittyvät kokemukset ja kuullut tarinat. Hänen mukaansa ihmiset kokevat tilat eri tavoin omien kokemustensa ja tarinoidensa kautta.

### Kameravalvontatutkimus
Koskela on tutkinut myös kaupunkien valvontakäytäntöjä, erityisesti kameravalvontaa. Hän toteutti yhdessä Martti Tuomisen kanssa Helsingin kaupungin tietokeskukselle tutkimuksen, jossa selvitettiin helsinkiläisten näkemyksiä, kokemuksia ja mielipiteitä valvontakameroista sekä niiden käytöstä rikosten torjunnassa, mediassa ja arjen tiloissa. Tutkimuksen mukaan suurin osa vastaajista piti kameravalvontaa hyödyllisenä ja turvallisuutta lisäävänä erityisesti julkisissa tiloissa, kuten asemilla ja liikehuoneistoissa, mutta korosti samalla yksityisyyden suojan merkitystä. Vastaajat suhtautuivat kriittisesti valvontaan yksityisissä tai intiimeissä tiloissa ja vaativat selkeämpää lainsäädäntöä sekä avoimempaa tiedotusta. Kameramateriaalin käyttö rikostutkinnassa hyväksyttiin laajasti, mutta sen hyödyntämistä mediassa ja viihteessä vastustettiin. Tutkimus osoitti myös, että vaikka Suomi on yksi Euroopan valvotuimmista maista, aiheesta ei ole käyty riittävästi julkista keskustelua.

## Lähteet
Mikko Korkiakangas

**Veikko Veli Mikko Korkiakangas** (1. lokakuuta 1945 Perho – 8. marraskuuta 2023 Jyväskylä) oli suomalainen psykologi ja professori.

Korkiakankaan vanhemmat olivat maanviljelijä Andreas Filemon Korkiakangas ja Johanna Mäkelä ja puoliso vuodesta 1968 Pirjo Hytönen. Korkiakangas tuli ylioppilaaksi Vimpelin yhteiskoulusta 1965 ja valmistui Jyväskylän yliopistosta kasvatustieteiden kandidaatiksi 1970 ja yhteiskuntatieteiden lisensiaatiksi 1974, samoin kuin väitteli siellä yhteiskuntatieteiden tohtoriksi 1984. Korkiakangas suoritti jatko-opintoja myös Humboldt-yliopistossa Berliinissä 1973 ja Nijmegenin Radboud-yliopistossa Nijmegenissä 1977–1978. 

Korkiakangas oli Jyväskylän yliopistossa psykologian vs. assistentti 1970–1972,  assistentti ja yliassistentti 1975–1989 ja vs. apulaisprofessori 1986–1988. Suomen Akatemian tutkimusassitentti Korkiakangas oli 1973–1974. Oulun yliopistossa hän oli psykologian vs. apulaisprofesori 1974–1975 ja 1981–1983 sekä kehityspsykologian dosentti vuodesta 1992. Lapin yliopistossa Korkiakangas oli puolestaan psykologian dosentti 1987–1994, apulaisprofessori vuodesta 1990 ja professori 1998–2000. Korkiakangas paitsi julkaisi tutkimuksia, myös kirjoitti ja toimitti alansa tietoteoksia.

## Lähteet
Vahenoja

**Vahenoja** on kylä ja asuinalue Euran kunnassa Satakunnassa. Alue kuuluu Euran kirkonkylän alueeseen. Vahenojalta katsottuna etelässä on Nummen alue, luoteessa Euran keskusta, lounaassa Tolppamäki sekä Savikko ja kaakossa Neitsytmäki. Vahenoja sijaitsee keskustan välittömässä läheisyydessä ja sieltä on matkaa vajaa kilometri lähimpään kauppaan. 

## Lähteet
Auterive

**Auterive** voi tarkoittaa seuraavia:

* Auterive, kunta Ranskassa Haute-Garonnen departementissa
* Auterive, kunta Ranskassa Gersin departementissa
* Auterive, kunta Ranskassa Tarn-et-Garonnen departementissa
Torğai

**Torğai** () on joki Kazakstanin Qostanain ja Aqtöben alueilla. Se saa alkunsa Kazakstanin kumpumaan länsireunalta tulevien Jaldama- ja Qaratorğaijokien yhtyessä, virtaa Turgain painanteessa ja ehtyy Qaraköljärven itäpuolelle. Joen pituus on 825 kilometriä ja valuma-alueen laajuus 157&nbsp;000 neliökilometriä.

Torğai virtaa yläjuoksullaan 40–60 kilometriä leveässä laaksossa, joka kapenee alajuoksulla ensin 5–10:een ja lopulta 0,5–1,5 kilometriin. Keskimääräinen virtaus on alajuoksulla 10,6 kuutiometriä sekunnissa. Tärkeimmät sivujoet ovat Yrğyz, Sarytorğai, Qaiyñdy ja Ölkeiek. Joella harjoitetaan kalastusta ja sen laakson niittyjä käytetään laitumena. Juomakelpoista vettä käytetään teollisuuden raakavetenä ja maatalouden keinokasteluun.

## Lähteet
Melankolisten laulujen klubi

**Melankolisten laulujen klubi** on suomalaislaulaja Ellinooran neljäs studioalbumi, joka julkaistiin 26. syyskuuta 2025. Albumi striimasi ennakkoon platinaa. Albumilla on yksi vuoden 2024 soitetuimmista radiokappaleista ja platinaa striimannut ”Osuma”, kultaa striimannut single ”7 minuuttii” sekä tuplaplatinaa striimannut ”Matkalla”.

Albumi muodostui sekä arvostelu- että kaupalliseksi menestykseksi. Se myi platinaa jo ennen julkaisuaan ja sitä striimattiin ensimmäisen viikon aikana yli 1,5 miljoonaa kertaa. *Melankolisten laulujen klubi* sai kriitikoilta laajaa kiitosta, ja Helsingin Sanomat, Soundi sekä Me Naiset antoivat sille neljän tähden arviot.

Kritiikeissä albumia kuvailtiin rehelliseksi, omaääniseksi ja ajattomaksi kokonaisuudeksi. *Me Naisten* mukaan albumi on ”niin tarkasti ja taitavasti rakennettu, että erheiden etsiminen on haastavaa”. *Helsingin Sanomat* kirjoitti, että Ellinoora osoittaa uudella albumilla, kuinka ”herkkyys ja oman tien kulkeminen pyyhkäisevät lattiaa trendihakuisuudella”. *Soundi* puolestaan totesi, että Ellinoora ja säveltäjäkumppani Samuli Sirviö ovat luoneet ”Ellinoora-soundin, joka ei ole jumissa missään aikakaudessa. Neljäs albumi osoittaa tämän entistä selvemmin. Näissä lauluissa elää pop-musiikin historia, eikä pop edes riitä.”

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* *[[Soundi]]*: 
* *[[Helsingin Sanomat]]*: 

## Lähteet
Dallas Turner

**Dallas Turner** (s. 2. helmikuuta 2003 Florida, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on tukimies. Turner edustaa NFL-joukkue Minnesota Vikingsia. Ennen NFL-uraansa hän edusti Alabaman yliopiston joukkuetta. Vikings varasi hänet ensimmäisellä kierroksella 17. varausvuorolla .

Heinäkuussa 2024 Turner teki Vikingsin kanssa nelivuotisen ja yhteensä 15,76 miljoonan dollarin arvoisen tulokassopimuksen. Sopimus sisältää 8,28 miljoonan dollarin arvoisen allekirjoituspalkkion.

Turner on pelannut 19 NFL:n runkosarjan ottelua. Näissä otteluissa otteluissa hänellä on yhteensä 29 taklausta, seitsemän iskua pelinrakentajaan, neljä pelinrakentajan säkitystä, yksi puolustettu heitto ja yksi syötönkatko. Turner on pelannut yhden  ottelun. Tässä ottelussa hänellä on yksi taklaus. Uran tilastot päivitetty kauden 2025 kolmannen peliviikon jälkeen 27. syyskuuta 2025.

## Lähteet
Arqalyq

**Arqalyq** () on kaupunki Kazakstanin Qostanain alueella. Se sijaitsee Aqjarjoen varrella Kazakstanin kumpumaan luoteisosassa lähellä Turgain painannetta 465 kilometriä Qostanaista kaakkoon. Vuoden 2021 väestönlaskennan mukaan Arqalyqin kaupunkipiirissä oli 39&nbsp;210 asukasta.

Arqalyq on perustettu Turgain bauksiittiesiintymien hyödyntämisen yhteydessä vuonna 1956. Siitä tuli kaupunki vuonna 1965. Vuosina 1970–1986 ja 1991–1997 Arqalyq oli Turgain alueen hallinnollinen keskus. Sen asukkaista 80,0 prosenttia on kazakkeja, 10,1 prosenttia venäläisiä ja 3,0 prosenttia ukrainalaisia (vuonna 2025).

Kaupunki saavutti kehityksensä huipun 1980-luvulla. Bauksiittikaivoksen lisäksi siellä toimi myös elintarviketeollisuutta, keraaminen tehdas ja ompelimo. Kaivostoiminta supistui 1990-luvulla, teollisuus katosi lähes kokonaan, lähiöt autioituivat ja lämmön-, sähkön- ja vedenjakelussa oli katkoksia. Arqalyq nimettiin tiedotusvälineissä ”aavekaupungiksi” ja ”Kazakstanin Prypjatiksi”. Turgain bauksiittikaivoshallinto suljettiin lopulta vuonna 2019.

Vuonna 2025 kaupungissa arvioitiin olevan 36&nbsp;000 asukasta, joista noin 10&nbsp;000 asuu lähiseudun kylissä. Kaupungissa on alettu toteuttaa valtion rahoittamia infrastruktuurihankkeita ja huomiota on kiinnitetty myös maatalouden kehittämiseen.

## Lähteet
Robin Roefs

**Robin Roefs** (s. 17. tammikuuta 2003 Heeswijk, Alankomaat) on alankomaalainen jalkapalloilija, pelipeikaltaan maalivahti. Hän edustaa Englannin Valioliigassa pelaavaa Sunderlandia.

Roefs pelasi NEC Nijmegenin juniorijoukkueissa. Ensimmäisen ottelunsa seuran edustusjoukkueessa hän pelasi Eredivisien ottelussa FC Utrechtia vastaan 23. syyskuuta 2023 tultuaan loukkaantuneen Jasper Cillessenin tilalle ottelun 31. minuutilla. Hän pelasi seuraavat kolme sarjaottelua ja kauden viidennen liigaottelunsa toukokuussa. KNVB-cupissa hän pelasi neljä ottelua. Seuraavalla kaudella hän pelasi 32 Eredivisie-ottelua. Konferenssiliigassa hän pelasi yhden karsintakierroksen ottelun. Pelaamissaan 37 Eredivisie-ottelussa hän on päästänyt 47 maalia ja pitänyt vastustajan maaleitta 12 ottelussa.

Roefs siirtyi Englannin Valioliigan Sunderlandiin 10,5 miljoonan euron siirtosummalla kesällä 2025. Hän on 26. syyskuuta 2025 mennessä pelannut täyden ajan kauden kaikissa viidessä valioliigaottelussa. Hän on päästänyt neljä maalia ja jättänyt vastustajan ilman maalia kahdessa ottelussa.

Roefs on pelannut Alankomaiden ikäkausimaajoukkueissa. Hän pelasi kaikki viisi ottelua Alankomaiden selviydyttyä välieriin alle 21-vuotiaiden EM-kilpailuissa 2025. Hänet nimettiin Alankomaiden A-maajoukkueeseen ensimmäisen kerran MM-karsintaotteluihin syyskuussa 2025, mutta hän ei saanut peliaikaa otteluissa.

## Lähteet
Sammy Bossut

**Sammy Andre Bossut** (s. 11. elokuuta 1985 Tielt) on belgialainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 187-senttiometrinen.

Bossut edusti suurimman osan seuraurastaan Zulte Waregemia, jonka kanssa hän voitti Belgian cupin 2017. Hän pelasi yhden ottelun Belgian A-maajoukkueessa, ystävyysottelussa Luxemburgia vastaan. Hänet valittiin joukkueen kokoonpanoon vuoden 2014 MM-kilpailuissa mutta ei päässyt kertaakaan vaihtopenkiltä kentälle.

## Lähteet

## Aiheesta muualla
William Cullen

**William Cullen** (15. huhtikuuta 1710 Hamilton – 5. helmikuuta 1790 Kirknewton) oli skotlantilainen lääkäri ja lääketieteen professori.

Cullen aloitti vuonna 1726 opiskelun Glasgow’n yliopistossa, jossa häntä opetti John Paisley. Hän opiskeli myös Edinburghin yliopistossa. Cullen sai lääketieteen tohtorin oppiarvon vuonna 1740 ja toimi Glasgow’ssa lääketieteen professorina vuodesta 1751. Hän työskenteli vuodesta 1755 Edinburghin yliopistossa ja pääsi lopulta sen ainoaksi lääketieteen professoriksi. Hänet valittiin Royal Society of Londonin jäseneksi vuonna 1777. Cullen kehitti tautiluokituksen, jossa sairaudet jaoteltiin neljään pääluokkaan: pyreksioihin, neurooseihin, kakeksioihin ja paikallisiin sairauksiin. Hän esitteli tämän havainnoittaviin oireisiin perustuneen järjestelmän teoksessa *Synopsis Nosologiae Methodicae* (1769).

Cullen oli suosittu luennoitsija ja yksi ensimmäisistä latinan sijaan englantia opetuskielenä käyttäneistä. Hänen oppikirjansa *First Lines of the Practice of Physic* (1777) otettiin laajalti käyttöön Britanniassa ja Yhdysvalloissa. Cullenin johdolla opiskelivat muiden muassa Joseph Black, William Withering, John Brown ja Benjamin Rush.

## Lähteet
1,2-dikloori-3-nitrobentseeni

**1,2-dikloori-3-nitrobentseeni** (C6H3NCl2O2) eli **2,3-dikloori-1-nitrobentseeni** on kloorattu ja nitrattu aromaattinen orgaaninen yhdiste. Yhdistettä käytetään lähtöaineena valmistettaessa esimerkiksi maatalouskemikaaleja.

## Ominaisuudet, valmistus ja käyttö
Huoneenlämpötilassa 1,2-dikloori-3-nitrobentseeni on keltaista tai väritöntä kiteistä ainetta. Yhdiste liukenee vain vähäisessä määrin veteen, mutta liukenee paremmin useisiin orgaanisiin liuottimiin, esimerkiksi etanoliin, dietyylieetteriin, asetoniin, bentseeniin ja kloroformiin. 1,2-dikloori-3-nitrobentseeni ärsyttää silmiä ja hengitysteitä.

1,2-dikloori-3-nitrobentseeniä valmistetaan nitraamalla o-diklooribentseeniä typpi- ja rikkihapon seoksella. Reaktiossa muodostuu myös 1,2-dikloori-4-nitrobentseeniä.

1,2-dikloori-3-nitrobentseeniä käytetään valmistettaessa muita yhdisteitä, esimerkiksi maatalouskemikaalina käytettävää fenpikloniiliä.

## Lähteet
Kari Tuunainen

**Kari Tuunainen** (10. tammikuuta 1943 Savonlinna – 3. marraskuuta 2005 Joensuu) oli erityispedagogiikan professori Joensuun yliopistossa.

## Koulutus
Tuunanen tuli ylioppilaaksi Savonlinnan  lyseosta 1962 ja valmistui kansakoulunopettajaksi vuonna 1964. Hän valmistui kasvatustieteiden kandidaatiksi Jyväskylän yliopistosta vuonna 1966 ja lisensiaatiksi 1972. Hän valmistui filosofian tohtoriksi vuonna 1977 Joensuun yliopistosta.

## Työura
Tuunainen oli Jyväskylän yliopistossa assistentti 1966–1970 ja tilapäinen lehtori 1968–1969, Joensuun korkeakoulun ja myöhemmin yliopiston tilapäinen lehtori 1969–1970, lehtori 1970–1980, Suomen Akatemian nuorempi tutkija 1974–1975, erityispedagogiikan apulaisprofessori 1980–1990 ja professori 1990–2001.

Tuunainen toimi erityispedagogiikan laitoksen johtajana 1990–1994, kasvatustieteellisen tiedekunnan dekaanina 1986–1988 ja yliopiston toisena vararehtorina 1994–1998. 

## Kirjallinen toiminta
Tuunainen kirjoitti yksin tai yhdessä muiden kanssa yli 130  julkaisua. Suomenkielisiä kirjoja olivat *Kielelliset oppimisvaikeudet koulun alussa* (1977), *Erityispedagoginen tutkimus Suomessa* (toim. ) (1982), *Kenellä meistä onkaan oppimisvaikeuksia* (1985), *Erityiskasvatuksen kehitys Suomessa* (& A Nevala) (1989), *Erityispedagogiikan metodologinen perusta* (& S Moberg) (1989), *Sairas ja vammainen lapsi koulussa* (& M Siimes) *Erityispedagogiikka tieteenä* (& alii) (1993).

## Perhe
Tuunainen oli naimisissa vuodesta 1965 päiväkodinjohtaja Anna-Maija Beckerin kanssa (s. 1941). Hänellä on kolme lasta.

## Lähteet
Kenneth Kitchen

**Kenneth A. Kitchen** (1932  Aberdeen – 6. helmikuuta 2025) oli brittiläinen muinaisen Lähi-idän ja Vanhan testamentin tutkija ja Liverpoolin yliopiston egyptologian emeritusprofessori.

## Ura
Kitchen opiskeli Liverpoolin yliopistossa, jossa hän pysyi koko akateemisen uransa. Hän työllistyi luennoitsijaksi ja nousi sittemmin professoriksi, minkä lisäksi hänet nimitettiin kunniatutkijaksi. Hän toimi myös Egypt Exploration Societyn varapuheenjohtajana. Kitchen tutki Vanhaa testamenttia ja muinaista Lähi-itää yleisesti, mutta erityisesti hän keskittyi Egyptiin. Hän oli johtavia Egyptin uuden valtakunnan ja kolmannen välikauden asiantuntijoita, ja hän vaikutti merkittävästi Egyptin kronologian tutkimuksessa.

Kitchen oli aktiivinen kirjoittaja. Hänen väitöskirjaansa perustuvasta julkaisusta *The Third Intermediate Period in Egypt, 1100–650 BC* tuli Egyptin kolmannen välikauden tutkimuksen perusteoksia. Niin ikään klassikoksi muodostui moniosainen *Ramesside Inscriptions* -kokoelma: yli 20 vuotta kestäneessä projektissa Kitchen julkaisi kaikki saatavilla olleet 19. ja 20. dynastioiden aikaiset egyptiläiset tekstit. Vanhan testamentin tulkitsemisessa Kitchen korosti kontekstuaalista lähestymistapaa, ja teoksessaan *On the Reliability of the Old Testament* hän argumentoi sen olevan historiallisesti luotettavampi kuin minimalistinen koulukunta antoi ymmärtää.

## Teoksia

* *Ramesside Inscriptions* (1969–1990)
* *The Ancient Orient and the Old Testament* (1966)
* *The Third Intermediate Period in Egypt, 1100–650 BC* (1973)
* *The Bible in its World* (1977)
* *Pharaoh Triumphant: The Life and Times of Ramesses II, King of Egypt* (1982)
* *Poetry of Ancient Egypt* (1999)
* *On the Reliability of the Old Testament* (2003)

## Lähteet
Ūlytau

**Ūlytau** () on matala vuoristo Kazakstanin kumpumaan lounaisosassa Kazakstanin Ūlytaun, Qarağandyn ja Qostanain alueilla. Sen pituus lounaasta koilliseen on 360 kilometriä ja keskiosan keskikorkeus 800–1&nbsp;000 metriä. Korkeimmat kohdat ovat Ūlytau (1&nbsp;133 metriä) ja Edıge (1&nbsp;063 metriä) sekä eteläosassa Kışıtau (793 metriä).

Etupäässä liuskeesta, kvartsiitista, porfyyrista ja tuffista muodostunut vuoristo jakautuu neljään osaan. Pohjoisessa on Arğanaty, keskellä varsinainen Ūlytau ja etelässä Eskulin ja Qarsaqbai. Hyötykaivannaisiin kuuluvat rautamalmi, mangaani, monimetallit, ruskohiili ja harvinaiset metallit.

Vuorten sademäärä on 200–350 millimetriä. Niiltä saa alkunsa joukko pieniä, lähinnä keväällä virtaavia jokia, jotka kuuluvat Torğain ja Sarysun altaisiin. Rinteillä on aro- ja aavikkokasvillisuutta, niittyjä sekä paikoin poppeli- ja koivumetsiä.

## Lähteet
Otfrid Foerster

**Otfrid Foerster** (9. marraskuuta 1873 Breslau – 15. kesäkuuta 1941) oli saksalainen neurologi ja professori.

Foerster opiskeli vuodesta 1892 lähtien lääketiedettä yliopistoissa Freiburgissa, Kielissä ja Breslaussa. Hän valmistui Breslausta vuonna 1896. Vuonna 1897 Foerster sai tohtorin arvon väitöstyöllään lavantaudista. Hänen kaikki myöhemmät tutkimuksensa liittyivät suoraan hermostoon. Carl Wernicken suosituksesta Foerster jatkoi opintojaan Pariisissa kahden vuoden ajan Jules Dejerinen, Pierre Marien ja Joseph Babinskin johdolla. Foerster toimi Pariisista palattuaan Wernicken avustajana psykiatrisella klinikalla Breslaussa. Hän perusti vuonna 1911 Saksan ensimmäisen neurologian laitoksen, jossa neurologia oli eritelty psykiatriasta omaksi erikoisalakseen. Foerster oli Breslaussa neurologian ja psykiatrian professori vuodesta 1921.

Foerster kehitti vuonna 1908 Foersterin operaation (ritsotomia) spastisuuden lievittämiseksi. Hän kartoitti yksityiskohtaisesti ihmisen aivokuorta ja tutki epilepsiaa. Myöhemmin tätä työtä jatkoi Wilder Penfield, joka opiskeli Foersterin johdolla puolen vuoden ajan. Foersterin muihin oppilaisiin kuuluivat Percival Bailey, Paul Bucy, Robert Wartenberg, Herbert McLean Evans ja Harold Leeming Sheehan. Foersterin kuuluisin potilas oli V. I. Lenin, jonka lääkärinä hän työskenteli asuessaan Venäjällä vuosina 1922–1924. Hän ihaili Leninin persoonallisuutta ja poliittisia saavutuksia. Hän osallistui Leninin ruumiinavaukseen ja suositteli poistettuja aivoja tutkimaan Oskar Vogtia. Tarkoitus oli paikantaa “nerouteen“ vaikuttavia hermosoluja. Foerster oli useita kertoja ehdokkaana Nobel-palkinnon saajaksi.

Foerster perusti vuonna 1934 neurologisen tutkimusinstituutin, joka myöhemmin nimettiin hänen mukaansa. Hän teki ensimmäiset elektrokortikografiset tutkimukset Hans Altenburgerin kanssa vuonna 1935. Foersterin työ oli hänen viimeisinä vuosinaan kuitenkin rajoitettua, koska hän oli toiminut Leninin palveluksessa ja koska hänen vaimollaan oli juutalainen tausta. Foerster sairasti vaimonsa Marthan tavoin tuberkuloosia. Pariskunta sai hoitoa Sveitsissä, mutta sekä Foerster että hänen vaimonsa kuolivat sairauteen. Vuonna 1953 Deutsche Gesellschaft für Neurochirurgie perusti Otfrid Foerster -palkinnon.

## Lähteet
Paul N. Anderson

**Paul N. Anderson** (s. 17. toukokuuta 1956) on yhdysvaltalainen teologi. Tutkijana hän on erikoistunut Johanneksen evankeliumiin. Hän esittää sen itsenäisenä Jeesus-traditiona, ja hän on tutkinut sen kokoamista, yhteyttä toisiin traditioihin ja käytettävyyttä historiallisen Jeesuksen tutkimuksessa. Hän on kirjoittanut tutkimusaiheistaan tietokirjoja ja toiminut *John, Jesus, and History* -kirjasarjan toimittajana. Anderson väitteli tohtoriksi Glasgow’n yliopistossa. Hän on toiminut professorina Mainzin yliopistossa, George Foxin yliopistossa ja North-West Universityssä, minkä lisäksi hänellä on ollut vierailevan professorin tai muita virkoja muun muassa Yalen yliopistossa ja Princetonin teologisessa seminaarissa.

## Lähteet
Aleksanterinkatu 36 A

**Aleksanterinkatu 36 A** on Helsingin Kluuvissa Aleksanterinkadun ja Fabianinkadun kulmassa sijaitseva toimistorakennus. Sen naapurina on osoitteessa 36 B Vanha Yhdyspankin talo, ja Fabianinkadun puolella Helsingin Pörssitalo.

Vuonna 1937 valmistuneen rakennuksen on suunnittelut Ole Gripenberg, joka vastasi myös viereisestä Pohjoismaiden Yhdyspankin pääkonttorista. Rakennuksessa on kuusi kerrosta ja sen kokonaisala on noin 3&nbsp;800 neliömetriä. Alkujaan rakennuksen julkisivu oli rapattu, mutta vuosien 1964–1966 muutostöissä julkisivu päällystettiin klinkkerillä ja pronssilla. Muutostyöt suunnitteli Ole Gripenbergin poika Bertel Gripenberg. Sittemmin julkisivumateriaali on vaihtunut kokonaan metallliin.

Rakennuksesta on suora pääsy Kluuvin pysäköintihalliin. Vuonna 2025 rakennukseen muutti Nordean konttori viereisestä pankkirakennuksesta.

## Kuvia

Tiedosto:Christmas Street 1949 (7265D; JOKAHBL3C J07-2).tif|Rakennus alkuperäisessä asussaan vuonna 1949.
Tiedosto:Aleksanterinkatu - ser050712 - hkm.HKMS000005-km0000nzko.jpg|Kestilän Pukimolla oli 1970-luvulla myymälä Aleksanterinkatu 36 A:n katutasossa. Kuvassa näkyy julkisivun entinen klinkkeripinnoite.
Tiedosto:2003年 芬兰赫尔辛基Aleksanterinkatu - panoramio (2).jpg|Dressmannin myymälä katutasossa vuonna 2003.


## Lähteet
Nūra

**Nūra** () on Teñızjärveen laskeva joki Kazakstanin Qarağandyn ja Aqmolan alueilla. Sen pituus on 978 kilometriä, valuma-alue 60&nbsp;800 neliökilometriä ja keskimääräinen virtaus 369 kilometrin päässä joen suusta 19,5 kuutiometriä sekunnissa.

Nūra saa alkunsa Qarqaralyvuorten länsirinteiltä. Se virtaa matalien vuorten ja kukkuloiden sekä alajuoksullaan tasangon keskellä. Joki täyttyy etupäässä sulamisvesistä ja valtaosa sen virtauksesta tapahtuu keväällä. Tärkein sivujoki on Şerubainūra.

Nuran varrella on useita patoaltaita, ja sen taloudellinen merkitys on vesipulasta kärsivässä Keski-Kazakstanissa suuri. Joen suussa on Qorğaljynin luonnonpuisto.

## Lähteet
Pohjoismaiden Yhdyspankin pääkonttori

**Aleksanterinkatu 30–34** on Helsingin Aleksanterinkadun varrella sijaitseva toimistotalo, joka rakennettiin Pohjoismaiden Yhdyspankin pääkonttoriksi. Suurehko rakennus levittyy Unioninkadun ja Fabianinkadun puolille, ja se muodostaa Dromedaarin korttelin pohjoisosan. Rakennuksen suunnitteli Ole Gripenberg ja se valmistui vuonna 1936.

Rakennus edusti aikansa moderneinta talotekniikkaa, ja sen tieltä purettiin useita pienempiä taloja. Graniittinen ja jykevä pankkitalo näkyy Senaatintorin lounaiskulmassa ja poikkeaa jyrkästi ympäröivästä empiretyylistä.

Rakennuksen uusin peruskorjaus valmistui vuonna 2018. Nykyään rakennuksen omistaa Ilmarinen ja sitä vuokrataan usealle toimijalle. Nordea piti konttoriaan pankkitalossa vuoteen 2025 asti, kunnes se muutti viereiseen osoitteeseen Aleksanterinkatu 36 A.

## Kuvia

Tiedosto:Aleksanterinkatu between University of Helsinki and Nordea office on an evening in July 2023.jpg|Rakennuksen edustalla on raitiovaunupysäkki.
Tiedosto:Aleksanterinkatu 30, - Unioninkatu 32, Rakennus purettu 1934 - N25027 - hkm.HKMS000005-km003ydm.jpg|Aleksanterinkatu 30 -kulmatalo, purettu 1934.


## Lähteet
Turgain laakio

**Turgain laakio** () on ylätasanko Kazakstanin luoteisosassa. Se rajoittuu lännessä Uralvuorten eteläosaan ja Mūğaljariin ja idässä Kazakstanin kumpumaahan. Laakion pituus pohjois-eteläsuunnassa on 630 kilometriä, leveys noin 300 kilometriä ja korkeus merenpinnasta 200–300 metriä. Sen keskiosan läpi kulkee etelää kohti laajeneva Turgain painanne.

Laakion pohjoisosassa on matalia kukkuloita, harjuja ja matalia järvialtaita. Eteläosaa leikkaavat syvät painanteet. Tasangolla on veden uurtamia jokiuomia ja suolajärviä. Ilmasto on mantereinen ja kuiva. Pohjoisosa on suurelta osin pelloksi raivattua aroa ja eteläosa laidunmaana käytettyä puoliaavikkoa. Alueella on suuria rautamalmi-, bauksiitti- ja kivihiiliesiintymiä.

## Lähteet
Charles Foix

**Charles Foix** (1. helmikuuta 1882 Salies-de-Béarn – 22. maaliskuuta 1927 Pariisi) oli ranskalainen neurologi.

Foix opiskeli vuodesta 1900 lääketiedettä Pariisissa. Hän aloitti uransa Pitié-Salpêtrièressa Gheorghe Marinescun ja Pierre Marien alaisuudessa. Foix sai vuonna 1910 tohtorin arvon väitöskirjalla aivoverisuonistosta. Hän teki myöhemmin merkittäviä julkaisuja aivoverisuonista ja niiden patologioista. Foix oli ensimmäisen maailmansodan aikana lääketieteellisissä tehtävissä Kreikassa.

Foix kuvasi Marie–Foix’n oireyhtymän Pierre Marien kanssa vuonna 1913. Théophile Alajouaninen kanssa hän kuvasi Foix–Alajouaninen oireyhtymän vuonna 1926. Lisäksi hän teki yhteistyötä muun muassa Pierre Hillemandin kanssa. Foix loi myös kirjallisen uran. Hänen tuotantoonsa kuuluu runoutta ja runsaasti näytelmiä. Kokemukset ensimmäisen maailmansodan ajalta vaikuttivat Foix’n kirjoituksiin. Foix kuoli leukemiaan.

## Lähteet
(91133) 1998 HK151

**(91133) 1998 HK151** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Kohde luokitellaan plutinoihin.

## Lähteet
5106 Mortensen

**5106 Mortensen (1987 DJ)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

## Lähteet
Lem (Skive)

**Lem** on taajama Skiven kunnassa Tanskassa. Taajamassa oli 457 asukasta vuoden 2025 alussa.

## Väestökehitys

## Lähteet

## Aiheesta muualla
Maltan kansalaisuus

**Maltan kansalaisuus** on laillinen suhde Maltan tasavallan ja yksityishenkilön välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä Maltan kansalaisia ovat henkilöt, joiden vanhemmista vähintään toisella on maan kansalaisuus lapsen syntyessä riippumatta siitä, syntyykö lapsi Maltalla vai ulkomailla. Ius soli -periaatetta noudatettiin 21. syyskuuta 1964 – 31. heinäkuuta 1989, jolloin kaikki Maltan maaperällä syntyneet saivat maan kansalaisuuden. 

Maltan kansalaisen adoptoima alle 10-vuotias lapsi saa myös automaattisesti maan kansaisuuden, kun Maltan lain mukainen adoptioprosessi on suoritettu loppuun. 

## Kansalaisuuden saaminen hakemuksella
Hakemuksen perusteella Maltan kansalaisuus myönnetään henkilöille, jotka täyttävät seuraavat ehdot:

* on asunut maassa väh. 4 vuotta viimeisen 7 vuoden aikana
* osaa joko maltaa tai englantia tyydyttävästi
* on todettu hyvämaineiseksi

Maan maahanmuuttoviranomaiset myöntävät kansalaisuuden hakemuksen perusteella lähtökohtaisesti sellaisille henkilöille, joilla on maltalaisia sukujuuria, ovat asuneet maassa huomattavan pitkään tai joilla on Maltalla syntyneitä lapsia. Nämä eivät kuitenkaan ole viralliia vaatimuksia kansalaisuuden saamiseksi. Maltalla kotikunnan omaavat henkilöt, joilla on Maltalla syntynyt isoisä tai isoisoisä, voivat saada vapautuksen vaaditusta asumisajasta. Maltan kansalaisen kanssa naimissa oleva henkilö voi saada kansalaisuuden viisi vuotta kestäneen avioliiton jälkeen, mikäli pariskunta on edelleen naimisissa hakemuksen jättöhetkellä.

Henkilöt, joilla ei ole minkäänlaisia siteitä Maltaan, tarvitsevat kansalaisuushakemukseensa vähintään kaksi suosittelijaa, jotka eivät saa olla hakijan sukulaisia. Sen sijaan suosittelijaksi kelpaavat muun muassa Maltan parlamentin edustaja, paikallinen pappi, tuomari tai maltalainen upseeri (väh. kapteeeni). 

Aikaisemmin Maltan kansalaisuus oli mahdollista saada myös investointiohjelman kautta, mutta Euroopan unionin tuomioistuin päätti toukokuussa, että tällainen niin sanottu kultaisten passien myöntäminen on lainvastaista, koska katsoi sen olevan ennemminkin ostos kuin maahanmuuttoprosessi.

## Kaksoiskansalaisuus ja kansalaisuuden menettäminen
Malta on sallinut kaksoiskansalaisuuden vuodesta 2000 lähtien. Maltan kansalaiset ovat automaattisesti myös Euroopan unionin kansalaisia.

Maltalaiset voivat oma-aloitteisesti luopua kansalaisuudestaan, mikäli heillä on jonkun toisen maan kansalaisuus. Maan ollessa sodassa kansalaisuudesta luopuminen vaatii lisäksi viranomaisten erikoisluvan. Hakemuksen perusteella kansalaisuutensa saaneet maltalaiset voivat menettää kansalaisuutensa, mikäli henkilö esimerkiksi osoittaa sanoillaan tai teoillaan epäuskollisuutta valtiolle tai valehdellut hakemuksessaan.

## Lähteet

* 

### Viitteet
Arne Weise

**Arne Georg Fredrik Weise** (28. helmikuuta 1930 Malmö – 25. syyskuuta 2019) oli ruotsalainen televisiojuontaja. Hän aloitti uransa Sveriges Radiossa vuonna 1952 ja siirtyi Sveriges Televisioniin kymmenen vuotta myöhemmin tekemään nuortenohjelmia. Vuonna 1982 hänestä tuli SVT1:n luonto-ohjelmien päällikkö. Erityisesti Weise tunnettiin SVT:n jouluaaton lähetysten juontajana vuosina 1972–2002.
## Lähteet

## Aiheesta muualla
Weise

**Weise** on seuraavien henkilöiden sukunimi:

* Arne Weise (1930–2019), ruotsalainen televisiojuontaja
* Christian Weise (1642–1708), saksalainen opettaja ja kirjailija
* Dale Weise (s. 1988), kanadalainen jääkiekkoilija
* Hubert Weise (1884–1950), saksalainen ilmavoimien kenraalieversti
* Wolfgang Weise (s. 1949), itäsaksalainen lentopalloilija
Drake London

**Drake London** (s. 24. heinäkuuta 2001 Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. London edustaa NFL-joukkue Atlanta Falconsia. Ennen NFL-uraansa hän edusti Etelä-Carolinan yliopiston joukkuetta. Falcons varasi hänet ensimmäisellä kierroksella kahdeksannella varausvuorolla .

Kesäkuussa 2022 London teki Falconsin kanssa nelivuotisen ja yhteensä 21,534 miljoonan dollarin arvoisen jatkosopimuksen. Sopimus sisälsi 12,841 miljoonan dollarin arvoisen allekirjoituspalkkion.

London on pelannut 53 NFL:n runkosarjan ottelua. Näissä otteluissa hänellä on 257 kiinniottoa, 3 201 kiinniotoilla edettyä jaardia ja 15 kiinniotoilla tehtyä touchdownia. Hän on rähmännyt pallon neljä kertaa. Uran tilastot päivitetty kauden 2025 kolmannen peliviikon jälkeen 27. syyskuuta 2025.

## Lähteet
Josh McDowell

**Josh McDowell** (s. 17. elokuuta 1939 Union City, Michigan) on yhdysvaltalainen kristillinen apologeetta, evankelista ja kirjailija. McDowell on kirjoittanut ja ollut mukana kirjoittamassa 150 kirjaa, mukaan lukien teoksen *Evidence That Demands a Verdict*, jonka *World Magazine* on nimennyt yhdeksi vaikutusvaltaisimmista kristillistä ajattelua käsittelevistä kirjoista viimeisten 50 vuoden aikana. Venäjä on palkinnut hänet kahdesti siellä vuosien varrella tekemästään humanitaarisesta työstä.

*Newsmax* nimesi McDowellin 100 vaikuttavimman evankelisen joukkoon Yhdysvalloissa vuonna 2017.

## Lähteet
Zugin joukkoampuminen

**Zugin joukkoampuminen** tapahtui torstaiaamuna 27. syyskuuta 2001 Zugissa Zugin kantoninparlamentissa Sveitsissä. Kuolleita oli 15 ja loukkaantuneita 18. Kuolleiden joukossa oli kolme kantoninhallituksen jäsentä sekä tekijä itse. Tekijä, 57-vuotias Friedrich Leibacher, oli pukeutunut poliiisiksi ja aseistautunut rynnäkkökiväärillä sekä pienemmillä käsiaseilla. Kahden ja puolen minuutin aikana hän ampui 90 laukausta ja räjäytti omatekoisen pommin. Lopuksi hän tappoi itsensä. Leibacherin motiivina pidettiin hänen kokemustaan epäoikeudenmukaisesta kohtelusta viranomaisten taholta. Joukkosurman jälkeen Sveitsin kantoninparlamenttien vartiointia lisättiin ja aselakeja kiristettiin.

## Lähteet
Maltan ansioritarikunta

**Maltan ansioritarikunta**, virallisesti **Kansallinen ansioritarikunta** (, ), on maltalainen ritarikunta, joka perustettiin vuonna 1990. 

Kunnianosoitusta jaetaan tunnustuksena erityisistä ansioista. Vain Maltan kansalaisia voidaan virallisesti nimittää ritarikuntaan; ulkomaalaiset saavat virallisesti vain kunnianimityksen. Uusista nimityksista vastaa Maltan presidentti. Ritarikunta on Maltan korkein mahdollinen kunnianosoitus. 

Ritarikunnassa on virallisesti neljä luokkaa (kunniaseuralainen, seuralainen, upseeri ja jäsen) ja sen nauha on sininen punaisella keskiraidalla: 

*  ritarikunnan nauha

Kunniaseuralaisia saa olla kerrallaan vain kolme. Alemmille luokille on asetettu vuosikiintiö seuraavasti: 2 seuralaista, 3 upseeria ja 10 jäsentä. 

## Lähteet